Diari Oficial de la Generalitat Valenciana


Sumari del DOGV 4434, del 06-02-2003 (2003/1283)

Informació pública del pla de reforma interior de millora del sector-3AB, document d'homologació i programa d'actuació integrada de la unitat d'execució UE-3AB.
----------------------------------------------------------------------------------------------------------------------------------------------------------------

### Dades del document

Número de DOGV
:   4434

Data del DOGV
:   06-02-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/1283


Organisme emissor
:   Ajuntament de Rafelcofer

Tipus de document
:   Anunci

Informació pública del pla de reforma interior de millora del sector-3AB, document d'homologació i programa d'actuació integrada de la unitat d'execució UE-3AB. [2003/F1283]
  
Per la Resolució de l'Alcaldia de data 22 de gener de 2003 es resol:
  
Primer
  
Sotmetre a informació pública pel termini de 20 dies l'alternativa tècnica i la proposició juridicoeconòmica del programa per al desenvolupament de l'actuació integrada unitat d'execució UE 3-AB, així com el pla de reforma interior de millora PRIM sector-3AB i document d'homologació del PRIM sector-3AB, redactats d'ofici per l'ajuntament. S'establix com a forma de gestió la directa, sense perjudici que el desenvolupament es realitze mitjançant gestió directa, si fa al cas.
  
Segon
  
Publicar anuncis en un diari d'informació general editat a la Comunitat Valenciana i, posteriorment o simultàniament, en el Diari Oficial de la Generalitat Valenciana; així mateix es remetrà avís al domicili fiscal dels que consten en el cadastre com titulars de drets afectats.
  
Tercer
  
Quant a l'alternativa tècnica, durant el període d'informació publica regirà el que disposa l'article 46 de la Llei Reguladora de l'Activitat Urbanística; per tant, les propostes podran ser objecte de pública consulta a l'ajuntament, podran presentar-se al·legacions, altres alternatives tècniques, com també la pròrroga per 20 dies addicionals si, durant els 10 primers dies d'informació publica, alguna persona es comprometera a presentar una alternativa tècnica substancialment distinta a la inicial i prestara caució d'això. Es podran presentar proposicions juridicoeconòmiques durant els cinc dies següents al venciment del tràmit d'informació publica, sense perjudici de considerar com a presentada l'oferida pel proponent del programa. L'acte d'obertura de pliques es realitzarà a les 12.00 hores del següent dia hàbil a la conclusió del termini per a presentar-les, i durant els 10 dies següents les actuacions podran ser objecte de consulta i al·legacions i els competidors podran associar-se unint les seues proposicions. Conclosos els tràmits anteriorment descrits, l'ajuntament procedirà a l'aprovació i adjudicació del programa.
  
Quart
  
La documentació integrant de l'alternativa tècnica del programa es troba a disposició de qualsevol interessat en l'Ajuntament de Rafelcofer, carrer Major, 45, d'este municipi, per a poder ser examinada i poder formular, si fa al cas, al·legacions i alternatives tècniques dins del termini indicat en el paràgraf anterior. Mitjançant la publicació de l'anunci d'informació publica del programa d'actuació integrada de la unitat d'execució UE 3-AB, i de conformitat amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificat per la Llei 4/1999, de 13 de gener, se cita els propietaris afectats que puguen resultar desconeguts, s'ignore el lloc de les notificacions o bé, intentada esta, no s'haguera pogut practicar, perquè durant el termini assenyalat puguen formular les al·legacions que estimen pertinents.